શુક્રવારથી સંસદનું શિયાળુ સત્ર શરૂ થયું છે, આ સત્રમાં વિપક્ષી દળોએ કેન્દ્ર સરકારને ઘેરવાની પૂરી તૈયારી કરી લીધી છે. વિભિન્ન મુદ્દાઓને લઇને એનડીએ સરકારને ઘેરવા માટે વિપક્ષની એક બેઠકમાં વિચાર કરવામાં આવ્યો હતો. લોકસભામાં પહેલા દિવસે શોક સમાચાર વાંચ્યા બાદ કાર્યવાહી સોમવારે સવારે 11 વાગ્યા સુધી સ્થગિત કરવામાં આવી છે. રાજ્યસભામાં શરદ યાદવ અને અલી અનવરની સભ્યતા પૂર્ણ કરવામાં આવી હતી, આ મામલે વિપક્ષે જોરદાર હંગામો કર્યો હતો. શિયાળુ સત્ર પર ગુજરાત અને હિમાચલ પ્રદેશ વિધાનસભા ચૂંટણીના પરિણામોની પણ અસર પડશે, આથી આ સમગ્ર સત્ર હંગામાભર્યું થાય એવી પૂરી સંભાવના છે. સત્ર શરૂ થતાં પહેલાં સંસદ ભવન પહોંચેલ પીએમ મોદીએ મીડિયા સાથે વાત કરતાં કહ્યું હતું કે, મને આશા છે કે શિયાળુ સત્રમાં સકારાત્મક દલીલ થશે. આ સત્રથી દેશને લાભ થશે. સર્વદળ બેઠક પાસે પણ મને આશા છે કે, દેશને આગળ વધારવામાં તેઓ સકારાત્મક વિચારો સાથે આગળ વધશે. મને આશા છે કે, આ સત્રથી દેશનું લોકતંત્ર મજબૂત થશે.